ম্যাক্স ওয়েবার
ম্যাক্সিমিলিয়ান কার্ল এমিল মাক্স ভেবার (ভুলক্রমে সচরাচর উচ্চারিত ম্যাক্স ওয়েবার) (২১ এপ্রিল ১৮৬৪ - ১৪ জুন ১৯২০) ঊনবিংশ শতাব্দীর দ্বিতীয়ার্ধের একজন জার্মান সমাজবিজ্ঞানী, দার্শনিক ও রাষ্ট্রবিজ্ঞানী। তিনি সামাজিক তত্ত্ব, সামাজিক গবেষণা ও সর্বোপরি সমাজতত্ত্ব বিষয়টিকে ব্যাপকভাবে প্রভাবিত করেছেন। আধুনিক সমাজবিজ্ঞানের স্থপতি হিসেবে এমিল ডুর্খাইম ও কার্ল মার্ক্সের সাথে তার নামও গুরুত্বের সঙ্গে উচ্চারিত হয়। আমলাতন্ত্র ধারণাটি প্রথম তিনিই সংজ্ঞায়িত করেন।